1. A "település középpontja" egy szubjektív, nem meghatározott fogalom.
2. Írd légy szíves, hogy szerinted ez a pont hol van.
3. Tudatosan szoktam szerkeszteni, úgyhogy erre a sértésre inkább nem írok semmit.
4. Azért "rakom ki a mezőre" ezeket a faluneveket, _hogy láthatók legyenek_ a felhasználók számára. Végülis egy térképnek ez a funkciója. Számtalan esetben a falunév nemhogy messziről (kis nagyításban), de közelről sem látszik. Ugyanis egy település "központjánál" sűrűn vannak az üzletek, hivatalok, nevesített objektumok, stb. Igen bosszantó, amikor egy település nevét úgy kell kibogarászni, hogy erős nagyításban kell tologatni a térképet ide-oda, mire véletlenül olvashatóvá válik a település neve.

Éppen azért helyezem ezeket a mezőre, mert ott nincs más, zavaró objektum, ami akadályozná a falunév olvashatóságát. Senki nem fogja azt gondolni, hogy az egy másik falu neve akar lenni, erre külön ügyelek. A "középpontba" bezsúfolni a falunevet nem jár előnnyel (legalábbis én nem tudok róla). Szerintem a wiki is azért fogalmaz olyan homályosan, hogy hol lehet az a bizonyos középpont, mert ez egy nehezen meghatározható fogalom. 